અંબાજી પંથકમાં પણ ભારે ઘેરા વાદળો જોવા મળ્યા હતા. તે ઉપરાતં નર્મદા જિલ્લાના રાજપીપળામાં તેમજ આણંદ જિલ્લામાં પણ વાદળો ઘેરાયા હતા અને પવન પણ ફૂંકાયો હતો. અંબાજીમાં તો જાણે ચોમાસું બેસી ગયુ હોય તેમ વીજળના ચમકારા પણ થયા હતા અને વરસાદી છાંટા પડ્યા હતા. અંબાજીમાં ગરમીનું જોર ઘટ્યું છે પરંતુ આ માવઠાને કારણે ખેડૂતો અતિશય ચિંતામાં છે. ધ્ય ગુજરાતના પંચમહાલ અને મહીસાગર જિલ્લામાં પણ વાદળછાયો માહોલ જોવા મળી રહ્યો છે. કેટલાંક વિસ્તારોમાં છુટાછવાયા છાંટા પણ પડયા હતા. રવિ પાકમાં ઘઉ અને મકાઇ તૈયાર થઇ ગઇ છે એવામાં વાદળ છવાતા ખેડૂતોમાં ચિંતા વ્યાપી છે.